b'\n_START_ARTICLE_\nChrysler Newport\n_START_SECTION_\n1940\xe2\x80\x931941\n_START_PARAGRAPH_\nPirmasis Newport automobilis vadinosi Chrysler Newport Phaeton. Automobiliai buvo gaminami tarp 1940 ir 1941 met\xc5\xb3, i\xc5\xa1 viso buvo pagaminti penki automobiliai. Newport Phaeton buvo rodsteris naudoj\xc4\x99s I8 varikl\xc4\xaf ir 3-pavar\xc5\xb3 mechanin\xc4\x99 transmisij\xc4\x85. Automobilis buvo gaminamas Chrysler New Yorker modelio pagrindu. Automobilio dizain\xc4\x85 k\xc5\xabr\xc4\x97 Ralph Roberts. Tarp Newport Phaeton automobili\xc5\xb3 savinink\xc5\xb3 buvo ir t\xc5\xb3 laik\xc5\xb3 garsenybi\xc5\xb3, tok\xc4\xaf automobil\xc4\xaf tur\xc4\x97jo aktor\xc4\x97 Lana Turner, bei pats Walter P. Chrysler, kuris naudojo j\xc4\xaf kaip kasdien\xc4\xaf automobil\xc4\xaf.\n_START_SECTION_\n5-De\xc5\xa1imtmetis\n_START_PARAGRAPH_\nNewport automobiliai v\xc4\x97l pasirod\xc4\x97 prekyboje 5-de\xc5\xa1imtme\xc4\x8dio pabaigoje. Newport nebuvo atskiru modeliu, o buvo tuo metu Chrysler mark\xc4\x97s gaminam\xc5\xb3 Chrysler Windsor, Chrysler Saratoga ir Chrysler New Yorker automobili\xc5\xb3 2-dur\xc5\xb3 hardtopo versija.\n_START_SECTION_\n1961\xe2\x80\x931964\n_START_PARAGRAPH_\nNewport dar kart\xc4\x85 pasirod\xc4\x97 prekyboje 1961 metais. \xc5\xa0\xc4\xaf kart\xc4\x85 kaip atskiras didel\xc4\x97s klas\xc4\x97s modelis, kuris tuo metu kainavo 2 964 $. Newport buvo sukurtas, kad u\xc5\xbepildyt\xc5\xb3 kain\xc5\xb3 skirtum\xc4\x85 tarp Chrysler ir Dodge marki\xc5\xb3, po to kai buvo panaikinta DeSoto mark\xc4\x97._NEWLINE_Newport buvo parduodamas kaip 2-dur\xc5\xb3 kabrioletas, 2-dur\xc5\xb3 hardtopas, 4-dur\xc5\xb3 sedanas, 4-dur\xc5\xb3 hardtopas ir 4-dur\xc5\xb3 universalas. Automobilio baziniu varikliu buvo 361\xc2\xa0in\xc2\xb3 V8 variklis, turintis 265 AG, nors daugiausiai j\xc5\xb3 naudojo 305 AG turint\xc4\xaf 383\xc2\xa0in\xc2\xb3 V8 varikl\xc4\xaf._NEWLINE_Newport kartu su New Yorker ir Chrysler 300 buvo atnaujinti 1963 metams, ta\xc4\x8diau senojo dizaino modeliai buvo gaminami ir 1964 metais.\n_START_SECTION_\n1965\xe2\x80\x931978\n_START_PARAGRAPH_\n1965 metais Newport buvo atnaujintas ant perkeltas ant naujos Chrysler C platformos. Newport universalas buvo pervadintas \xc4\xaf Chrysler Town and Country. Automobilis dar kart\xc4\x85 buvo atnaujintas 1969 metais. 1971 metais buvo panaikintas Newport kabrioletas. 1978 metais kartu su Chrysler New Yorker automobiliu baig\xc4\x97si C platformos gamyba. 1978 met\xc5\xb3 Newport modelis buvo paskutinis amerikieti\xc5\xa1kas automobilis si\xc5\xabl\xc4\x99s tikrus 2-dur\xc5\xb3 ir 4-dur\xc5\xb3 hartopus.'